
                                                          PATVIRTINTA
 Šilutės rajono savivaldybės tarybos
2026 m.  rugpjūčio  d.
sprendimu Nr. 


PRIĖMIMO Į ŠILUTĖS MENO MOKYKLĄ TVARKOS APRAŠAS


I SKYRIUS
BENDROSIOS NUOSTATOS

1. Priėmimo į Šilutės meno mokyklą (toliau – Mokykla) tvarkos aprašas (toliau – Aprašas) reglamentuoja mokinių priėmimą į Mokyklą mokytis pagal neformaliojo vaikų švietimo (toliau – NVŠ) ir formalųjį švietimą papildančio ugdymo (toliau – FŠPU) programas, jų trukmę, nustato priėmimo mokytis, grupių, klasių komplektavimo tvarką, informavimo apie priėmimą ir prašymų pateikimo terminus. 
2. Mokiniai už mokslą Mokykloje moka Šilutės rajono savivaldybės tarybos nustatyto dydžio mokestį. 
3. Mokykloje mokiniai gali rinktis muzikos, dailės, šokio ugdymo programas. Mokyklos iniciatyva ir steigėjo pritarimu gali būti steigiamos ir kitos programos.
4. Mokykla dirba pagal ugdymo planą ir programas, atitinkančias Lietuvos Respublikos švietimo, mokslo ir sporto ministro patvirtintus programinius reikalavimus.
5. Tvarkos aprašas skelbiamas Mokyklos interneto svetainėje. 

II SKYRIUS
UGDYMO PROGRAMOS IR JŲ  TRUKMĖ

6. Mokykloje neformalusis vaikų švietimas organizuojamas pagal Mokyklos parengtas formalųjį švietimą papildančias neformaliojo ugdymo programas ir ugdymo planą, suderintą su Mokyklos taryba ir Savivaldybės administracijos švietimo, sporto ir kultūros skyriumi. Programas ir ugdymo planą tvirtina Mokyklos direktorius.
7. Mokykla gali priimti mokinius:
7.1. į muzikos skyrių Šilutėje ir į klases Kintuose, Švėkšnoje ir Žemaičių Naumiestyje;
7.2. į dailės skyrių Šilutėje ir į klases Kintuose, Švėkšnoje ir Žemaičių Naumiestyje; 
7.3. į šokio skyrių Šilutėje.
8.  Mokiniai muzikos skyriuje gali rinktis šias ugdymo programas: 
8.1. ankstyvojo ugdymo NVŠ programą (trukmė 1–3 metai);
8.2. pradinio ugdymo FŠPU programą: fortepijono, smuiko, violončelės, akordeono, kanklių, birbynės, skrabalų, kontraboso, pučiamųjų ir mušamųjų instrumentų, dainavimo, gitaros (trukmė 4 metai);
8.3. pagrindinio ugdymo FŠPU programą (trukmė 4 metai);
8.4. išplėstinio ugdymo NVŠ programą (trukmė 3–4 metai); 
8.5. mėgėjų ugdymo NVŠ programą (trukmė 4 metai);
[bookmark: _Hlk236826221]8.6. suaugusiųjų muzikos ugdymo programą (trukmė neribota).
9. Dailės skyriuje gali rinktis šias ugdymo programas:
[bookmark: _Hlk236826354]9.1. ankstyvojo ugdymo NVŠ programą (trukmė 1–3 metai);
9.2. pradinio ugdymo FŠPU programą (trukmė 3 metai);
9.3. pagrindinio ugdymo FŠPU programą (trukmė 4 metai);
9.4. išplėstinio ugdymo NVŠ programą (trukmė 2–4 metai);  
9.5. suaugusiųjų ugdymo programą (trukmė neribota). 
10. Šokio skyriuje gali rinktis šias ugdymo programas:
[bookmark: _Hlk236826666]10.1. klasikinio šokio (baleto) ir sceninio šokio ankstyvojo ugdymo NVŠ programą (trukmė 1-3 metai);
10.2. klasikinio šokio (baleto) ir sceninio šokio pradinio ugdymo FŠPU programą (trukmė 3 metai);
10.3. klasikinio šokio (baleto) ir sceninio šokio pagrindinio ugdymo FŠPU programą (trukmė 4 metai);
10.4. klasikinio šokio (baleto) ir sceninio šokio mėgėjų ugdymo NVŠ programą (trukmė 4 metai);
10.5. klasikinio šokio (baleto) ir sceninio šokio suaugusiųjų šokio ugdymo programą (trukmė neribota).
11. Ugdymo programos, jų struktūra ir trukmė gali keistis atsižvelgiant į Švietimo, mokslo ir sporto ministro patvirtintus programinius reikalavimus bei į mokinio brandą ir gebėjimus. 
12. Mokslo metai Mokykloje prasideda rugsėjo 1 d., baigiasi gegužės 31 d. Mokslo metai skirstomi pusmečiais: pirmasis pusmetis nuo rugsėjo 1 d. iki gruodžio 31 d., antrasis pusmetis nuo sausio 1 d. iki gegužės 31 d. Atostogos mokiniams derinamos su bendrojo ugdymo mokinių atostogomis.  
13. Pasibaigus mokslo metams mokiniams siūlomos kūrybinės vasaros užimtumo stovyklos, plenerai ar vykdomos kitos socializacijos programos. 

III SKYRIUS
PRIĖMIMAS MOKYTIS, DOKUMENTŲ  ĮFORMINIMAS

14. Į Mokyklą priimami Šilutės rajono savivaldybės teritorijoje gyvenantys vaikai ir jaunimas. 
15. Informacija apie vaikų priėmimą į Mokyklą skelbiama švietimo įstaigoje, Šilutės rajono savivaldybės žiniasklaidoje, Mokyklos interneto svetainėje www.silutesmenomokykla.lt.  
16. Mokiniai į Mokyklą priimami pateikus prašymą Mokyklos direktoriui ir atsižvelgus į tėvų (globėjų) bei vaikų pageidavimus, vaikų amžių, meninių gebėjimų patikrinimo rezultatus ir Mokyklos galimybes (finansinius išteklius, specialistų skaičių). 
17. Kartu su prašymu pateikiama:
17.1. mokinio asmens dokumento (gimimo liudijimo, paso ar asmens tapatybės kortelės) kopija; 
17.2. pažyma apie ugdymosi rezultatus, jeigu mokinys mokėsi kitoje šalies ar užsienio neformaliojo ugdymo įstaigoje. 
18. Prašymai dėl priėmimo į Mokyklą registruojami Prašymų registracijos knygoje, kurią pildo Mokyklos direktoriaus įsakymu paskirtas darbuotojas.
19. Priėmimas mokytis:
19.1. pagrindinis priėmimas vykdomas iki birželio 15 d.; 
19.2. jei yra laisvų vietų, direktoriaus įsakymu vykdomas papildomas priėmimas, informaciją viešinant Mokyklos interneto svetainėje. Papildomas priėmimas vykdomas iki rugsėjo 15 d.;
19.3. į ankstyvojo ir pradinio muzikinio ugdymo 1 klasę, dailės ankstyvojo, pradinio, pagrindinio ir išplėstinio ugdymo 1 klases, šokio ugdymo pradinio ir pagrindinio ugdymo 1 klases, atsiradus laisvų vietų, vaikai gali būti priimami per mokslo metų pirmąjį pusmetį;
19.4. visus metus priimama į dailės ankstyvojo ir suaugusiųjų, muzikos suaugusiųjų ir šokio ankstyvojo, mėgėjų bei suaugusiųjų grupes;
19.5. mokiniai, atvykę iš kitų muzikos ir meno mokyklų, esant galimybei, Mokyklos direktoriaus įsakymu, priimami pateikus prašymą ir pažymą iš anksčiau lankytos mokyklos;
19.6. atsižvelgiant į vaikų pasirengimo lygį ir priėmimo komisijos vertinimo išvadas, mokiniai priimami į tokią klasę, kuri atitinka jų pasirengimo lygį.
20. Mokiniams, pageidaujantiems mokytis muzikos skyriuje, likus savaitei iki priėmimo organizuojamos konsultacijos. 
21. Priimant į Mokyklą, vykdomas meninių gebėjimų patikrinimas: 
21.1. muzikos skyriuje – muzikinė klausa, muzikinė atmintis, ritmo pojūtis;
21.2. dailės skyriuje – meninė kompozicija;
[bookmark: _Hlk479686929]21.3. šokio  skyriuje – ritmo pojūtis, muzikinė klausa, koordinacija.
22. Meninių gebėjimų patikrinimą vykdo Mokyklos direktoriaus įsakymu paskirta mokinių priėmimo komisijos.
23. Mokinio  priėmimas į Mokyklą ir jo išvykimas iš Mokyklos įforminamas direktoriaus įsakymu.
24. Meninių gebėjimų patikrinimų rezultatai pranešami asmeniškai el. paštu, nurodytu prašyme, ne vėliau kaip per 5 darbo dienas nuo Mokyklos direktoriaus įsakymo dėl mokinių priėmimo pasirašymo dienos. Mokyklos interneto svetainėje, skelbimų lentoje rezultatai neskelbiami, informacija telefonu neteikiama. 
25. Sudaroma nustatytos formos mokymo sutartis. Sutartyje nurodomi neformaliojo ugdymo įstaigos ir asmens įsipareigojimai, jų nevykdymo pasekmės.
26. Mokymo sutartį 2 egzemplioriais pasirašo Mokyklos direktorius ir prašymo teikėjas:
26.1. vienas sutarties egzempliorius įteikiamas prašymą pateikusiam asmeniui, kitas – saugomas mokinio asmens byloje;
26.2. už vaiką iki 16 metų sutartį pasirašo vienas iš tėvų, globėjų (rūpintojų). Nuo 16 metų mokinys sutartį gali pasirašyti pats, turėdamas vieno iš tėvų, globėjų (rūpintojų) rašytinį sutikimą.
27. Mokymo sutartis registruojama Mokinių registro objektų duomenų sistemos registre.

IV SKYRIUS
MOKINIŲ AMŽIUS, GRUPIŲ IR KLASIŲ KOMPLEKTAVIMAS

28. Mokytis muzikos skyriuje priimami:
28.1. į ankstyvojo ugdymo programą – nuo 4 metų; 
28.2. į pradinio ugdymo programos 1 klasę –  7–11 metų (išskyrus fortepijono specialybę – 7–9 metų); 
28.3. į mėgėjų ugdymo programos 1 klasę – 12–18 metų bendrojo ugdymo mokyklose besimokantys mokiniai;
28.4. į išplėstinio ugdymo programos 1 klasę priimami mokiniai, baigę pagrindinio ugdymo muzikos programą;
28.5. į suaugusiųjų ugdymo programą priimami mokiniai nuo 19 metų.
29. Mokytis dailės skyriuje priimami:
29.1. į ankstyvojo ugdymo programą – nuo 5 metų; 
29.2. į pradinio ugdymo programos 1 klasę – nuo 8 metų;  
29.3. į pagrindinio ugdymo programos 1 klasę – nuo 11 metų;
29.4. į išplėstinio ugdymo programą – nuo 16 metų; 
[bookmark: _Hlk236827130]29.5. į suaugusiųjų ugdymo programą – nuo 19 metų.
30. Mokytis šokio skyriuje priimami:
30.1. į ankstyvojo ugdymo programą – nuo 4 metų;
30.2. į pradinio ugdymo programos 1 klasę – nuo 7 metų;  
30.3. į pagrindinio ugdymo programos 1 klasę – nuo 10 metų; 
30.4. į mėgėjų ugdymo programos 1 klasę – nuo 12 metų;
30.5. į suaugusiųjų ugdymo programą – nuo 19 metų.
31. Muzikos skyriuje komplektuojama vadovaujantis šiais kriterijais:
31.1. ankstyvojo muzikinio ugdymo klasė – ne mažiau kaip 8 ir ne daugiau kaip 15 mokinių; 
31.2. į pradinio muzikinio ugdymo 1 klasę priimama iki 50 mokinių; 
31.3. solfedžio, muzikos istorijos pamokos yra grupinės. Jos komplektuojamos iš įvairių specialybių tos pačios klasės mokinių. Solfedžio grupėje – ne mažiau kaip 8 ir ne daugiau kaip 15 mokinių. Muzikos istorijos grupėje – ne mažiau kaip 10 ir ne daugiau kaip 20 mokinių. 
31.4. pagrindinio ugdymo 1 klasė komplektuojama iš mokinių, baigusių pradinio ugdymo programą;
31.5. išplėstinio ir mėgėjų ugdymo programose gali mokytis iki 15 mokinių kiekvienoje programoje;  
31.6. Švėkšnos, Kintų ir Žemaičių Naumiesčio klasėse teorinės pamokos vyksta jungiant pradinio bei pagrindinio ugdymo klases. Jungtinėse klasėse gali būti ne mažiau kaip 8 mokiniai ir ne daugiau kaip 15 mokinių. Jungtinėse klasėse taikoma individuali ir diferencijuota ugdymo programa. 
32. Dailės skyriuje komplektuojama vadovaujantis šiais kriterijais:
32.1. Šilutės klasėse mokoma pagal ankstyvojo, pradinio, pagrindinio ugdymo programas. Ankstyvojo dailės ugdymo klasėje – ne mažiau kaip 10 ir ne daugiau kaip 15 mokinių. Pradinio ir pagrindinio ugdymo klasėse – ne mažiau kaip 10 ir ne daugiau kaip 17 mokinių. 
32.2. suaugusiųjų ugdymo klasėje turi būti ne mažiau kaip 7 mokiniai;
32.3. nesusidarius minimaliam mokinių skaičiui klasėje, gali būti jungiamos pradinio ugdymo 1–3 klasės ir pagrindinio ugdymo 1–4 klasės. Sujungus dvi klases turi būti ne daugiau kaip 18 mokinių, tris klases – ne daugiau kaip 15 mokinių. 
32.4. Švėkšnos, Kintų, Žemaičių Naumiesčio klasėse, kuriose mokoma pagal išplėstinio ugdymo programą, turi būti ne mažiau kaip 8 ir ne daugiau kaip 15 mokinių. Nesusidarius minimaliam mokinių skaičiui klasėje, gali būti jungiamos pradinio bei pagrindinio ugdymo klasės. 
32.5. jungtinėse klasėse taikoma individuali ir diferencijuota ugdymo programa. 
33. Šokio skyriuje komplektuojama vadovaujantis šiais kriterijais:
33.1. pagal ankstyvojo ugdymo programas po dvi klases;
33.2. pagal pradinio ugdymo programas komplektuojama po dvi 1, 2 ir 3 klases;
33.3. pagrindinio ugdymo 1 klasės komplektuojamos iš mokinių, baigusių pradinio ugdymo programas;
            33.4. ankstyvojo ugdymo klasėse turi būti ne mažiau kaip 9 ir ne daugiau kaip 12 mokinių, pradinio ir pagrindinio ugdymo klasėse – ne mažiau kaip 10 ir ne daugiau kaip 15 mokinių. Nesusidarius minimaliam  mokinių skaičiui klasėje, gali būti jungiamos pradinio ugdymo 1–3 klasės bei pagrindinio ugdymo 1–4 klasės. Sujungus dvi klases turi būti ne daugiau kaip 18 mokinių, tris klases – ne daugiau kaip 15 mokinių;
           33.5. pagal mėgėjų ugdymo programą komplektuojama viena klasė. Minimalus mokinių skaičius klasėje – 10;
           33.6. suaugusiųjų ugdymo klasėje turi būti ne mažiau kaip 8 mokiniai.


V SKYRIUS
BAIGIAMOSIOS  NUOSTATOS

34. Už šio Aprašo įgyvendinimą atsako Mokyklos direktorius.
35. Aprašo įgyvendinimo priežiūrą vykdo Šilutės rajono savivaldybės administracijos Švietimo, sporto ir kultūros skyrius.
36. Ginčai dėl šio Aprašo taikymo sprendžiami Lietuvos Respublikos teisės aktų nustatyta tvarka.

